Yhteinen ehdotus NEUVOSTON ASETUS Slobodan Milosevicin ja häntä lähellä olevien henkilöiden varojen jäädyttämisestä annetun asetuksen (EY) N:o 2488/2000 kumoamisesta /* JOIN/2014/034 final - 2014/0271 (NLE) */





PERUSTELUT (1) Neuvoston asetuksen (EY) N:o 2488/2000[1] mukaisesti jäädytetään kaikki Jugoslavian liittotasavallan alueen ulkopuolella olevat Slobodan Milosevicille ja häntä lähellä oleville luonnollisille henkilöille kuuluvat varat eikä tällaisia varoja saa antaa kenenkään asetuksen liitteessä I mainitun henkilön käyttöön tai hyväksi. (2) Neuvosto kumosi neuvoston päätöksellä [...] yhteisen kantansa 2000/696/YUTP. Neuvosto päätti, että enää ei ole perusteita jatkaa näiden rajoittavien toimenpiteiden soveltamista, sillä liitteessä luetellut henkilöt eivät ole enää uhka demokratian vakiinnuttamiselle. (3) EU:n ulkoasioiden ja turvallisuuspolitiikan korkea edustaja ja komissio ehdottavat yhdessä, että neuvoston asetus (EY) N:o 2488/2000 kumotaan välittömästi. 2014/0271 (NLE) Yhteinen ehdotus NEUVOSTON ASETUS Slobodan Milosevicin ja häntä lähellä olevien henkilöiden varojen jäädyttämisestä annetun asetuksen (EY) N:o 2488/2000 kumoamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa annetun yhteisen kannan 2000/696/YUTP kumoamisesta annetun neuvoston päätöksen [...][2], ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen, sekä katsoo seuraavaa: (1) Neuvoston asetuksen (EY) N:o 2488/2000[3] mukaisesti jäädytetään kaikki Jugoslavian liittotasavallan alueen ulkopuolella olevat Slobodan Milosevicille ja häntä lähellä oleville luonnollisille henkilöille kuuluvat varat eikä tällaisia varoja saa antaa kenenkään asetuksen liitteessä I mainitun henkilön käyttöön tai hyväksi. (2) Neuvosto kumosi neuvoston päätöksellä [...][4] yhteisen kantansa 2000/696/YUTP[5]. Neuvosto päätti, että enää ei ole perusteita jatkaa näiden rajoittavien toimenpiteiden soveltamista, sillä liitteessä luetellut henkilöt eivät ole enää uhka demokratian vakiinnuttamiselle. (3) Sen vuoksi on aiheellista kumota asetus (EY) N:o 2488/2000 välittömästi, ON HYVÄKSYNYT TÄMÄN ASETUKSEN: 1 artikla Kumotaan asetus (EY) N:o 2488/2000. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston asetus (EY) N:o 2488/2000, annettu 10 päivänä marraskuuta 2000, Slobodan Milosevicin ja häntä lähellä olevien henkilöiden varojen jäädyttämisestä sekä asetusten (EY) N:o 1294/1999 ja (EY) N:o 607/2000 ja asetuksen (EY) N:o 926/98 2 artiklan kumoamisesta (EYVL L 287, 14.11.2000, s. 19). [2] […] [3] Neuvoston asetus (EY) N:o 2488/2000, annettu 10 päivänä marraskuuta 2000, Slobodan Milosevicin ja häntä lähellä olevien henkilöiden varojen jäädyttämisestä sekä asetusten (EY) N:o 1294/1999 ja (EY) N:o 607/2000 ja asetuksen (EY) N:o 926/98 2 artiklan kumoamisesta (EYVL L 287, 14.11.2000, s. 19). [4] […] [5] Neuvoston yhteinen kanta 2000/696/YUTP, annettu 10 päivänä marraskuuta 2000, Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa (EYVL L 287, 14.11.2000, s. 1).